Ој ти секо преко пута
Ој ти секо преко пута,
Што си тако забринута,
Забринута, замишљена,
Ваљда што си испрошена,
Не плаши се, не страви се,
Сваке бриге окани се,
Па поскочи, мало цупни,
И ножицом малом лупни,
Браца ће те похвалити,
Пред сватови изјавити:
Да си лепа, да си мила,
Да си моја драга била,
Мене младог преварила,
У другог се заљубила,
Па ме онда оставила.

Извор  
Стеван Бошковић, Бачванске песме. У Новоме Саду. Српска народна задружна штампарија, 1879. стр. 160-161.

Српске лирске народне песме‎
Поскочице